Pikku-Pukki

Pikku-Pukki () on saari Saaristomeren Pukinsalmessa, Turun Ruissalon ja Hirvensalon saarten välissä. Sen pinta-ala on 3,6 hehtaariaRuissalon hoito- ja käyttösuunnitelma , s. 17. Turun kaupunki 2005. Viitattu 14.4.2017. ja suurin pituus 280 metriä itä-länsisuunnassa. Pikku-Pukin lounaispuolella on suurempi saari Iso-Pukki.Avoimien aineistojen tiedostopalvelu, Maanmittauslaitos. Haettu 14.4.2017. Molemmat saaret kuuluvat Turun aluejaossa Ruissalon kaupunginosaan.

Historiaa
1800-luvulla saaressa on ollut Lilla Bockholmen -niminen sepäntorppa. Ison-Pukin ja Pikku-Pukin nimien arvellaan tuleen siitä, että saariin on tuotu kesäisin lampaita ja vuohia laiduntamaan.Massinen, Aimo: Mistä Iso- ja Pikku-Pukki ovat saaneet nimensä?  Aimo Massisen kyselypalsta, Turun Sanomat 24.2.2007. Viitattu 14.4.2017.

Iso-Pukki ja Pikku-Pukki muodostavat Ruissalon kanssa yhden valtakunnallisesti merkittäväksi luokitellun rakennetun kulttuuriympäristön Suomessa. Pikku-Pukissa ei ole vanhoja puuhuviloita Ruissalon ja Ison-Pukin tapaan, mutta siellä on Airisto Segelsällskap -pursiseuran ravintola vuodelta 1889 ja vuoden 1851 paikeilla rakennettu 250 hengen ”pitsipaviljonki”,Ruissalon hoito- ja käyttösuunnitelma , s. 20, Turun kaupunki 2005. Viitattu 14.4.2017. joka toimii nykyisin Rosita Oy:n tilausravintolana. Yhtiö järjestää myös risteilyjä saareen yleisimmin 200-paikkaisella M/S Lilyllä, joka hoitaa myös reittiliikennettä Vepsän ulkoilusaareen.Tervetuloa vehreälle Pikku-Pukin saarelle , Rosita Oy. Viitattu 14.4.2017.. 

Vielä 1950-luvulla Pikku-Pukin kesäravintolaan kuljettiin paljon omilla veneillä tai saaristolaivoilla, joiden lähtölaiturille Ruissaloon kulki Turun Kauppatorilta linja-auto.Näin turkulaiset kehuvat asuinalueitaan , Turkulainen 21.5.2013. Viitattu 15.4.2017. Ravintola oli suosittu ylioppilaiden lakkiaisillanvieton pitopaikka. 1960-luvun alussa ravintolanpitäjä lopetti ja tilalle tuli lasten kesäsiirtola.

Pikku-Pukin ja Hirvensalon Maanpään niemen välinen salmi on vain runsaat sata metriä leveä. Maanpään Seulussa lapsena kesäänsä viettäneet muistelevat uineensa salmen yli Pikku-Pukkiin jäätelölle.Vuokko, Jouko: Seulussa lapsuuden kesämaisemissa, Maininki-lehti kesäkuu 2012, s. 7. Viitattu 14.4.2017. Kapeikossa on käyty meritaisteluja 1800-luvulla muun muassa ruotsalaisia vastaan.Turun-Tukholman laivaväylän varrella on sodittu, seikkailtu ja tehty tv-sarjaa, Turun Sanomat 9.6.2004. Viitattu 15.4.2017.

Lähteet

Kirjallisuutta
 Soiri-Snellman Helena. Ruissalon huvilat. Turun Ruissalon, Iso-Pukin ja Pikku-Pukin saarien huviloiden rakennushistoria ja rakennusluettelo. Turun Maakuntamuseo, 1985. .

Luokka:Turun saaret